open-index/open-wikipedia-markdown huggingface dataset:
Zetaproteobacterias

As **zetaproteobacterias** ou ***Zetaproteobacteria*** é a clase de Proteobacteria de máis recente introdución nas clasificacións. Está composta por unha única especie, a *Mariprofundus ferrooxydans*  descrita en 2010, que se considera basal ás gamma e betaproteobacterias  o que foi confirmado por diversos estudos 

Seguindo a convención para a denominación das clases das Proteobacteria (inicialmente chamadas "bacterias púrpuras") iniciada con Carl Woese , esta é a 6ª clase do grupo en ser descrita, polo que recibiu o nome da 6ª letra do alfabeto grego, zeta ou dseta (ζ), polo que a denominación non está baseada na posición filoxenética con respecto ás outras clases.

## Notas 
## Véxase tamén 
### Outros artigos 
* Proteobacteria
:* Alphaproteobacteria
:* Betaproteobacteria
:* Gammaproteobacteria
:* Deltaproteobacteria
:* Epsilonproteobacteria
* Taxonomía bacteriana
Ricardo Núñez Rodríguez

miniatura|dereita|Ricardo Núñez Rodríguez dando un mitin na Veiga, Sarria.

**Ricardo Nuñez Rodríguez**, nado en Pereiro (San Fiz de Vilapedre, Sarria) o 31 de xullo de 1862 e finado na súa aldea natal o 16 de xuño de 1958, foi un médico galego.

## Traxectoria 
Fillo dunha familia de labregos. Fixo as primeiras letras na vella escola pública de Sarria. Cursou o Bacharelato no instituto de Lugo, que rematou en 1882. Publicou diversas charadas no periódico *El Buscapié* en 1881. Despois de rematar o bacharelato, mentres se preparaba para ingresar na Universidade e ao tempo que cumpría coas súas obrigas militares, fíxose cargo do ensino de 150 nenos xunto co cura da súa parroquia.

Estudou na Facultade de Medicina de Madrid, rematando a carreira en 1892. Regresou á súa aldea logo dun período de exercicio profesional como médico en Madrid (no Centro Gallego e no concello) e colaborar na loita contra unha epidemia de cólera en Estremadura.

Estableceuse como médico e construíu un pequeno manicomio privado que recibiu enfermos entre 1910 e 1950, coñecido popularmente como o Manicomio de Vilapedre.

Actuou como mecenas fundando escolas na comarca. A hixiene e a prevención foron as súas grandes teimas, en 1898 participou no IX Congreso Internacional de Demografía e Hixiene co traballo "El Servicio Médico-Higiénico en las Escuelas Primarias". Volveu presentar un relatorio no Congreso Pedagóxico de Lugo de 1923 sobre a Hixiene Mental Infantil, "Paidología", que despois incluíu no seu libro *La visión de Higia*.

Colaborou en *El Siglo Médico*, *Heraldo de Madrid*, *Higiene Popular*, *Ciencia Moderna*, *Dominical Sarriano* e *La Voz de Sarria* sobre temas médicos e paramédicos. En 1928 publicou unha obra de vulgarización científica titulada *¿Alucinaciones?* que foi adaptada para a escena en dous actos por Amaro González, e representouse por primeira vez na Sociedad Cultural de la Puebla de San Julián o 19 de abril de 1928. En 1929 participou co traballo "Por la médula, por el esófago y por las amígdalas" nas Primeras Jornadas Médicas Gallegas celebradas na Coruña.

Na ditadura de Primo de Rivera mantivo un inxenuo colaboracionismo inicial e foi nomeado vocal do comité municipal da Unión Patriótica en 1924, na súa condición de deputado provincial. En 1929, como presidente de Unión Patriótica, tomou a palabra nun acto político multitudinario celebrado no cruzamento da estación, no que avogou pola supresión do Senado.

Desencantado dos modos da Ditadura, aparece como segundo asinante nun manifesto do partido local Acción Ciudadana no período prerrepublicano e figura co número 82 no libro de rexistro do comité local da ORGA, na que causou alta en 1933.

## Obras 
* *¿Alucinaciones?*, 1928.
* *La visión de Higia. Esparcimientos de higiene mental y social en Galicia*, 1933.
## Notas 
## Véxase tamén 
### Ligazóns externas 
* El manicomio del Dr. Ricardo Núñez: Historias de Lugo - Galicia - España (1885-1955)
San Bartolo, San Cosme de Barreiros, Barreiros

**San Bartolo** é un lugar da parroquia de San Cosme de Barreiros no concello lugués de Barreiros na comarca da Mariña Oriental. Segundo o IGE en 2011 tiña 106 habitantes (57 homes e 49 mulleres).
## Toponimia 
O topónimo **San Bartolo** é un haxiotopónimo referido ao apóstolo Bartolomeu e débese á presenza no lugar dunha capela baixo dita advocación.

## Lugares e parroquias
### Lugares de San Cosme de Barreiros
### Parroquias de Barreiros
## Notas
San Cosme, San Cosme de Barreiros, Barreiros

**San Cosme** é unha vila da parroquia de San Cosme de Barreiros no concello lugués de Barreiros na comarca da Mariña Oriental. Segundo o IGE, en 2011 tiña 580 habitantes (273 homes e 307 mulleres).

É a capital do concello.

## Lugares e parroquias
### Lugares de San Cosme de Barreiros
### Parroquias de Barreiros
## Notas
A Barranca

Como topónimo **A Barranca** pode referirse a:

;En Galiza
***A Barranca**, lugar da parroquia de San Miguel de Reinante, no concello de Barreiros.
***A Barranca**, lugar da parroquia de Ferroi, no concello de Guntín.

## Véxase tamén
### Outros artigos
Bradley Beal

**Bradley Emmanuel Beal Sr.**, nado o 28 de xuño de 1993 en St. Louis, Missouri, é un xogador de baloncesto profesional estadounidense que xoga nos Phoenix Suns da National Basketball Association (NBA).

## Instituto 
Beal acudiu ao Chaminade College Preparatory School en St. Louis, Missouri. Competiu cos Estados Unidos no Campionato do Mundo da FIFA sub-17 de 2010, conseguindo a medalla de ouro con Beal acadando 18 puntos por partido. Durante o seu ano coma sénior no instituto, Beal fixo 32.5 puntos, 5.7 rebotes e 2.8 asistencias por partido. Ao remate desa tempada, foi elixido Mr. Show-Me Basketball de 2011, galardón entregado ó mellor xogador de baloncesto de instituto do estado de Missouri. Foi ademais nomeado Xogador do Ano Gatorade de 2011.

## Traxectoria universitaria 
Beal decidiu ir á Universidade de Florida o 30 de novembro de 2009. No seu primeiro partido en Florida, Beal foi titular e anotou 14 puntos. Foi nomeado Freshman da Semana o 28 de novembro de 2011, tras facer 8.5 puntos, 7 rebotes, 2 asistencias e 1.5 roubos de balón nas vitorias contra Wright State e Jacksonville. Beal gañaría outros cinco premios de Freshman da Semana, e foi elixido no mellor equipo de Freshman da tempada. Beal rematou a tempada coma o segundo maior anotador do equipo con 14.8 puntos por partido.

O 13 de abril de 2012, Beal anunciou que non ía disputar a súa tempada coma sophomore, e declarou a súa intención de presentarse ó Draft da NBA de 2012.

## Traxectoria profesional 
O 28 de xuño de 2012, Beal foi elixido na 3ª posición do Draft da NBA de 2012 polos Washington Wizards.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Tintagel

[miniatura|Restos arqueolóxicos do castelo de Tintagel, lendario lugar de nacemento do [Rei Artur.]]
**Tre war Venydh** (en córnico), **Tintagel** (en inglés), **Dintagell** (na pronuncia córnica e orixinalmente **Trevena**) é unha parroquia civil e unha vila situada na costa atlántica de Cornualla no Reino Unido. Segundo o censo de 2001, a parroquia tiña unha poboación de 1&nbsp;820 habitantes e unha superficie de 17,32&nbsp;km².

## Materia de Bretaña 
Tanto a vila como o castelo de Tintagel están tradicionalmente asociados coas lendas existentes sobre o Rei Artur e os Cabaleiros da Táboa Redonda. Isto fixo que a vila se convertese nos últimos anos nun gran foco de atracción para o turismo e un dos lugares máis visitados de Gran Bretaña.

Foi nomeada por vez primeira como un dos posíbeis lugares de orixe do Rei Artur polo historiador galés Geoffrey de Monmouth no seu libro Historia Regum Britanniæ. O poeta inglés Alfred Tennyson tamén relacionou da  mesma maneira ó rei coa vila na súa obra *Idilios do rei*.

## Véxase tamén 
### Outros artigos
*Igrexa de Santa Materiana de Tintagel

*Castelo de Tintagel

### Ligazóns externas 
* Tintagel en Open Directory Project 
* Tintagel na Cornwall Record Office 
* Arqueoloxía en Tintagel
Entrerríos, San Miguel de Reinante, Barreiros

**Entrerríos** é un lugar da parroquia de San Miguel de Reinante no concello lugués de Barreiros na comarca da Mariña Oriental. Segundo o IGE, en 2011 tiña 27 habitantes (16 homes e 11 mulleres).

## Lugares e parroquias 
### Lugares de San Miguel de Reinante 
### Parroquias de Barreiros 
## Notas
Termotogas

As **termotogas** (**Thermotogae**) forman un filo de bacterias dentro do dominio "Bacteria" das modernas clasificacións.

## Características 
O filo Thermotogae está composto de bacterias gramnegativas, anaeróbicas, principalmente termófilas e hipertermófilas. O nome do filo deriva de que moitos destes organismos viven en ambientes con altas temperaturas e de que teñen unha característica vaíña (*toga*) que as envolve. Recentemente descubríronse algunhas Thermotogae que viven a temperaturas mesófilas. Aínda que as especies de Thermotogae presentan unha tinguidura gramnegativa, están rodeadas por unha soa membrana lipídica, polo que son bacterias monodermas. Debido á habilidade dalgunhas especies de Thermotogae de prosperar en medios con altas temperaturas, considéranse obxectivos interesantes para posibles aplicacións en procesos industriais. A capacidade metabólica das Thermotogae de utilizaren diferentes carbohidratos complexos para a produción de gas hidróxeno fai que estas especies sexan unha posible fonte biotecnolóxica para a produción de enerxía alternativa á obtida dos combustibles fósiles.

## Taxonomía das Thermotogae 
Este filo consta actualmente dunha soa clase (Thermotogae), un só orde (Thermotogales) e unha soa familia (Thermotogaceae). Comprende un total de nove xéneros, que son: *Thermotoga*, *Petrotoga*, *Thermosipho*, *Fervidobacterium*, *Marinitoga*, *Kosmotoga*, *Geotoga*, *Thermopallium* e *Thermococcoides*, todos eles actualmente na familia Thermotogaceae (termotogáceas). Nas árbores evolutivas elaboradas con datos dos ARNr 16S as Thermotogae ramifícanse coas Aquificae (outro filo de organismos hipertermófilos) e están moi próximas ao punto de ramificación entre arqueas e bacterias. nin polos indeis (mutacións de inserción e deleción) considerados como "sinaturas" de varias proteínas universalmente moi conservadas. As Thermotogae foron tamén examinadas pola súa suposta elevada transferencia de xenes lateral coas arqueas. Porén, estudos recentes baseados en metodoloxías máis consistentes suxiren que a incidencia de transferencia de xenes lateral entre Thermotogae e outros grupos, incluídas as arqueas, non é tan grande como suxerían os estudos iniciais.

## Sinaturas moleculares do filo e dos subgrupos 
Ata hai pouco, non se coñecían marcadores bioquímicos ou moleculares que servisen para distinguir as especies do filo Thermotogae do resto das bacterias.
e a filoxenia está baseada nos datos do ARNr 16S da LTP 106 do Proxecto *The All-Species Living Tree Project*.

{{Clade 
|1=
 }}

Notas:
♠ Cepas atopadas no NCBI pero non na LPSN.
♥ Sen cepas no NCBI nin na LPSN.

## Notas 
## Véxase tamén 
### Outros artigos 
* Taxonomía bacteriana
A Abalea, San Pedro de Benquerencia, Barreiros

**A Abalea** ou **A Balea** é un lugar da parroquia de San Pedro de Benquerencia no concello lugués de Barreiros na comarca da Mariña Oriental.

## Notas 
## Lugares e parroquias
### Lugares de San Pedro de Benquerencia
### Parroquias de Barreiros
## Véxase tamén 
### Outros artigos 
* Lugares de Barreiros
Caerleon

[miniatura|dereita|Restos arqueolóxicos dun [anfiteatro romano.]]
**Caerleon** (**Caerllion** en galés) é unha vila suburbana do sur de Gales, localizada no condado de Gwent á beira do río Usk e na periferia norte de Newport. Segundo o censo do 2001 tiña unha poboación de 8&nbsp;708 habitantes. Tamén é un centro arqueolóxico de grande importancia, con vestixios dunha fortaleza romana ("Isca Augusta") e unha construción da Idade de Ferro.

## Materia de Bretaña 
Caerllion é descrito en Historia Regum Britanniæ de Geoffrey de Monmouth, como unha das cidades máis importantes da Bretaña. A narración vai dende a súa fundación polo rei Belinus até a designación como sede bispal en época de san Dubricius. Posteriormente, San David trasladará a sede á catedral de San David. Geoffrey de Monmouth foi quen situou alí a corte do Rei Artur. Foi Chrétien de Troyes quen introduciu o nome de Camelot nas lendas da Materia de Bretaña.

## Véxase tamén 
### Ligazóns externas 
* Páxina oficial 
* Fotos de Caerleon e áreas lindeiras 
* Castelo de Caerleon 
* Museo Nacional da Lexión Romana 
* Historicalfencing.co.uk 
* Encyclopaedia Britannica: Caerleon
Brañas

O termo **Braña** é un terreo moi húmido que pode ser prado ou monte baixo. Recibe tamén os nomes de brañal, brañeira, lameiro, tremedal, tremedeira, tremesiña, tremo ou trollo. 

Como topónimo, pode referirse a:

;En Galiza
***Santa María de Brañas**, parroquia do concello de Toques;
***Brañas**, lugar da parroquia de Pacios no concello da Fonsagrada;
***Brañas**, lugar da parroquia de Noceda no concello das Nogais;
***Brañas**, lugar da parroquia de Zanfoga no concello de Pedrafita do Cebreiro;
***As Brañas**, lugar da parroquia de San Pedro de Benquerencia no concello de Barreiros;
***As Brañas**, lugar da parroquia de Mántaras no concello de Irixoa;
***As Brañas**, lugar da parroquia de Vilaño no concello da Laracha;
***As Brañas**, lugar da parroquia de Carnoedo no concello de Sada;
***As Brañas**, lugar da parroquia de Nete no concello de Vilalba;
***As Brañas da Viña**, lugar da parroquia de Vilaño no concello da Laracha;
***As Brañas do Cabo**, lugar da parroquia de Ribeira no concello de Ribeira;
***Brañas Verdes**, lugar da parroquia de Xaviña no concello de Camariñas;
***Veiga de Brañas**, lugar da parroquia de Zanfoga no concello de Pedrafita do Cebreiro.

## Véxase tamén
### Outros artigos
*As **Brañas de Xestoso**, espazo natural na Estrada, Forcarei e Silleda;
*As **Brañas de Laíño**, espazo natural no concello de Dodro.
Antonov An-12

O **Antonov An-12** (designación da OTAN: **Cub**) é un avión de transporte turbohélice de catro motores deseñado na Unión Soviética por Antonov. É a versión militar do Antonov An-10 e foi fabricada nun feixe de variantes.

## Deseño 
O seu primeiro prototipo voou en decembro do ano 1957. Foron fabricados arredor de 900 unidades, tanto civís como militares, antes de que a produción rematase en 1973. O An-12BP entrou en servizo coas forzas armadas soviéticas en 1959. En termos de configuración, tamaño e capacidade, o avión é semellante ao estadounidense Lockheed C-130 Hercules. Os exemplares militares destinados ás forzas soviéticas estaban equipados cunha torreta defensiva na cola.

### Produción chinesa 
Nos anos 60 China mercou varios An-12 da Unión Soviética xunto cunha licenza para ensamblar os avións no país. Porén, debido á ruptura Sino-Soviética, a Unión Soviética retirou a súa asistencia técnica. Non foi ata 1974 cando o primeiro An-12 montado na China fixo o seu voo de estrea.

En 1981, as copias chinesas, designadas Shaanxi Y-8, entraron en produción. Dende entón o Y-8 converteuse nun dos transportes máis populares do país, con moitas variantes fabricadas e exportadas. A cabina do navegante dun bombardeiro Tu-16/H-6 foi escollida en vez da orixinal máis pequena do An-12, xa que o bombardeiro H-6 levaba en produción algún tempo. Aínda que o An-12 xa non se fabrica en Rusia ou Ucraína, o Y-8 continúa sendo actualizado e producido na China. O último Y8-F600 é unha empresa conxunta entre Shaanxi Aircraft Company, Antonov Aeronautical Scientific-Technical Complex (ASTC) e Pratt & Whitney Canada. O Y8-F600 ten unha fuselaxe redeseñada, aviónica occidental, motores turbohélice PW150B con hélices R-408, e unha cabina para dous tripulantes acristalada.
Dion Waiters

**Dion Waiters**, nado o 10 de decembro de 1991 en Filadelfia, Pensilvania, é un xogador americano de baloncesto profesional.

## Instituto 
Waiters matriculouse no Bartram High School, pero trasladouse ó sur no seu primeiro ano. Non xogou ó baloncesto en ningún dos dous institutos. No seu segundo ano de instituto, Waiters foi ao South Kent School, onde si que xogou ó baloncesto na Life Center Academy. Tras o seu derradeiro ano de instituto, Waiters foi clasificado coma o 15º mellor xogador segundo ESPNU, e coma o 29º en Rivals.com.

## Traxectoria universitaria 
Na súa primeira tempada en Syracuse, Waiters fixo 6.6 puntos, 1.5 asistencias e 1.6 rebotes por partido. Na derrota en segunda rolda contra Marquette no Torneo da NCAA, Waiters anotou 18 puntos, con 8 de 10 tiros de campo anotados.

Na tempada coma sophomore, Waiters aumentou os seus números ata 12.6 puntos, 2.5 asistencias e 2.3 rebotes por partido.

## Traxectoria profesional 
O 28 de xuño de 2012, Waiters foi elixido na 4ª posición do Draft da NBA de 2012 polos Cleveland Cavaliers. Na súa tempada coma rookie, foi elixido para xogar o Rising Stars Challenge do NBA All-Star Weekend de 2013 xunto ós seus compañeiros Kyrie Irving, Tristan Thompson e Tyler Zeller. Waiters anotou 23 puntos saíndo dende o banco para o equipo de Shaquille O'Neal. Ó remate da súa primeira tempada, foi elixido na quinta posición na votación ó Rookie do Ano da NBA de 2013, con 21 puntos.

O 14 de febreiro de 2014, Waiters participou de novo no Rising Stars Challenge, onde fixo 31 puntos e 7 asistencias e foi candidato a gañar o premio ó mellor xogador do partido, pero finalmente gañouno Andre Drummond.

O 5 de xaneiro de 2015, Waiters foi traspasado ós Oklahoma City Thunder nun traspaso entre os Cavaliers, os Thunder e os New York Knicks.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com  
* Biografía en Syracuse Orange
Antonov An-14

O **Antonov An-14 Pchelka** (ruso: «Пчелка», "pequena abella") (designación da OTAN: **Clod**) é un avión utilitario soviético que voou por vez primeira o 15 de marzo de 1958. É un lixeiro avión STOL de transporte con dous motores radiais de pistóns Ivchenko AI-14RF. A produción en serie comezou en 1966, e fabricáronse ao redor dos 300 exemplares ata o seu cesamento en 1972. O An-14 fracasou no seu intento de substituír o máis exitoso biplano Antonov An-2, fabricado ata 1990 (aínda que se seguen fabricando pedidos especiais). O sucesor do An-14, o Antonov An-28 equipado con motores turbohélice, aínda segue producíndose nas fabricas de PZL Mielec en Polonia, baixo os nomes PZL M28 Skytruck e PZL M28B Bryza.

Cunhas características de voo moi estables, o An-14 pode ser pilotado por calquera tras unhas poucas horas de adestramento básico. Un pequeno númeor de An-14 atópanse aínda en condicións de voo.
O regreso mesiánico do rei Artur

**O regreso mesiánico do rei Artur** é un aspecto das lendas do rei Artur, mítico rei de Gran Bretaña e personaxe principal no ciclo de lendas coñecido como Materia de Bretaña. Ese aspecto recorrente da literatura artúrica era a idea de que algún día regresaría como a figura dun Mesías que salvaría ó seu pobo. Os investigadores non concordan sobre se realmente existiu, xa que quedan poucos rexistros históricos sobre el, pero real ou non, acadou unha importancia mítica que deu lugar a unha crecente febre literaria sobre a súa vida e fazañas.

## Véxase tamén 
### Outros artigos 
* Rei Artur

### Ligazóns externas 
* Rei Artur, historia e lendas artúricas galesas 
* Arthuriana 
* Tradición artúrica 
* Desenvolvemento literario medieval da literatura artúrica
Familia do rei Artur

A **familia do rei Artur** foi unha continuadora das lendas da Materia de Bretaña a través dos séculos seguintes ó tempo do rei Artur. Algúns dos membros lendarios da familia deste mítico rei convertéronse en protagonistas de contos fantásticos por propio dereito. Un dos máis coñecidos foi Amhar, fillo do Rei Artur segundo as tradicións galesas.

## Véxase tamén 
### Outros artigos 
* Rei Artur

### Ligazóns externas 
* Rei Artur, historia e lendas artúricas galesas 
* Arthuriana  
* Tradición artúrica 
* Desenvolvemento literario medieval da literatura artúrica
Fixoucos

O topónimo **Fixoucos** pode referirse a:

;En Galiza
***Fixoucos**, lugar da parroquia de Cabarcos, no concello de Barreiros;
***Fixoucos**, lugar da parroquia de San Xusto de Cabarcos, no concello de Barreiros.
Ibia, San Xusto de Cabarcos, Barreiros

**Ibia** é un lugar da parroquia de San Xusto de Cabarcos no concello lugués de Barreiros na comarca da Mariña Oriental. Segundo o IGE, en 2011 tiña 10 habitantes (6 homes e 4 mulleres).

## Lugares e parroquias
### Lugares de San Xusto de Cabarcos
### Parroquias de Barreiros
## Notas 
## Véxase tamén 
### Outros artigos 
* Lugares de Barreiros
Cromosoma homólogo

Os **cromosomas homólogos** son pares de cromosomas de aproximadamente a mesma lonxitude, posición do centrómero, e patrón de tinguidura, que teñen xenes que codifican para as mesmas características situados na mesma posición. Un cromosoma homólogo hérdase da nai e outro do pai na reprodución sexual. Xeralmente non son totalmente idénticos, xa que poden ter pequenas diferenzas, por exemplo, aínda que teñan os mesmos xenes poden non ter os mesmos alelos para cada xene concreto, e no conxunto de xenes de todo o cromosoma normalmente haberá moitas destas diferenzas. Os cromosomas que non pertencen ao mesmo par son moi distintos e denomínanse **cromosomas non homólogos**.

Cada par de cromosomas homólogos emparéllase (sinapse cromosómica) durante a meiose, o tipo de división celular por medio da cal se forman os gametos. Durante a sinapse os homólogos intercambian seccións do ADN (sobrecruzamento), o que ten como resultado a recombinación xenética entre eles.

Cada cromosoma do par contén xenes para as mesmas características biolóxicas, por exemplo para a cor dos ollos, situadas no mesmo punto do cromosoma ou locus, pero para cada un dos xenes poden conter diferentes alelos (heterocigoto) ou os mesmos (homocigoto).

Os cromosomas homólogos son normalmente similares en lonxitude, excepto nos cromosomas sexuais de moitos seres vivos, nos que o cromosoma X é considerablemente meirande có Y. Os cromosomas sexuais só teñen unha pequena rexión homóloga (ver rexión pseudoautosómica).

Os humanos temos 22 pares de cromosomas homólogos non sexuais ou autosomas, e un par de cromosomas sexuais. Como as mulleres teñen dous cromosomas X, nelas o par sexual tamén é homólogo, pero como os homes teñen un cromosoma X e outro Y, estes só son parcialmente homólogos nunha pequena rexión.

## Ploidía 
A ploidía dun organismo depende do número de copias homólogas que ten de cada cromosoma. O número de cromosomas distintos (non homólogos) do organismo é o número monoploide (non é exactamente o mesmo có número haploide, xa que nos diploides ambos os dous coinciden, pero nos poliploides non).

A maioría das plantas e animais son organismos diploides. Os seus cromosomas aparecen en pares, xa que cada cromosoma ten un homólogo, pero están separados no núcleo da célula e só se xuntan na profase I da meiose. Cando na meiose se forman os gametos o número de cromosomas redúcese á metade e os gametos serán haploides, xa que todos os seus cromosomas son distintos e non hai pares de homólogos.

Os organismos poliploides teñen máis de dous cromosomas homólogos de cada. Por exemplo, un tetraploide terá catro de cada.

## Notas 
## Véxase tamén 
### Outros artigos 
* Sintenia
* Cigose

### Ligazóns externas 
* Comparative Maps NIH's National Library of Medicine NCBI link to Gene Homology resources, and Comparative Chromosome Maps of the Human, Mouse, and Rat.
* NCBI Home Page NIH's National Library of Medicine NCBI (National Center for Biotechnology Information) links to a number of resources.
Amhar

**Amhar**, tamén coñecido como **Amr**, **Amir** ou **Anir**, é un fillo do Rei Artur segundo as tradicións galesas. É nomeado por vez primeira en *Historia Brittonum*, aínda que tamén se fala del en *Geraint e Enid*. Morre asasinado polo seu pai nun conflito descoñecido e é enterrado en Erging.

## Véxase tamén 
### Outros artigos 
* Rei Artur
* Familia do rei Artur
Hans Martin Sutermeister

**Hans Martin Sutermeister**, nado en Rued o 29 de setembro de 1907 e finado en Basilea o 4 de maio de 1977 e coñecido baixo o pseudónimo **Hans Moehrlen**, foi un controvertido médico, escritor e político suízo, pertencente á Alianza dos Independentes.

Publicou máis de 150 artigos e libros en diversas áreas (Medicina, Historia, Educación, Dereito). O seu único libro non-científico foi a súa novela autobiográfica *Zwischen zwei Welten* (“Entre dous mundos”), publicada en 1942 e prohibida en Alemaña nazi. Foi coñecido como defensor dos dereitos de vítimas de detencións arbitrarias, tema sobre o cal publicou en 1976 *Summa Iniuria*, unha compilación de centenas de erros xudiciais. É coñecido por ter acuñado os termos *Angst-* e *Erholungsregression*, así como polas súas contribucións no eido da psicosomática, especialmente pola súa obra *Schiller als Arzt* (1955). Morreu por causa de insuficiencia cardíaca en 1977.

## Notas 
## Véxase tamén
### Bibliografía 
* 
*
Enfrontados

***Enfrontados*** (en ) é un filme estadounidense dirixido por David Von Ancken que se estreou no 2007.

Estreouse en galego en 2025 a través da TVG.

## Sinopse 
Anos despois de acabada a Guerra Civil Estadounidense, o coronel confederado Morsman Carver (Liam Neeson) contrata a varios homes para que lle axuden a capturar nas Montañas Rochosas a Gideon (Pierce Brosnan), un home do cal xurou vingarse.

## Personaxes 
* Liam Neeson como Carver
* Pierce Brosnan como Gideon
* Michael Wincott como Hayes
* Xander Berkely como McKenzy
* Ed Lauter como Parsons
* Tom Noonan como Ministro Abraham
* Kevin J. O'Connor como Henry
* John Robinson como Rapaz
* Anjelica Huston como Madame Louise
* Angie Harmon como Rose
* Robert Baker como Pope
* Wes Studi como Charon
* Jimmi Simpson como Irmán máis vello
* James Jordan como Irmán máis novo
* Nate Mooney como Curmán Bill

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Pierce Brosnan

**Pierce Brendan Brosnan**, nado o 16 de maio de 1953 en Drogheda, Condado de Louth, é un actor, produtor e activista irlandés.

## Filmografía 
## Notas 
## Véxase tamén 
### Ligazóns externas 
*
William Boeing

**William Edward Boeing**, nado en Detroit (Míchigan) o 1 de outubro de 1881 e finado o 28 de setembro de 1956, foi un pioneiro da aviación estadounidense, fundador da compañía Boeing.

Estudou na Universidade Yale, que abandonou en 1903 para iniciarse a súa carreira no próspero negocio da madeira no noroeste dos Estados Unidos. No ano 1916 acabaría fundando Boeing (orixinalmente chamada B&W) co seu socio George Conrad Westervelt.
Kim Seongsu

**Kim Seongsu** (김성수;金性洙), nado o 11 de outubro de 1891 e finado o 18 de febreiro de 1955, foi un político surcoreano que foi vicepresidente de Corea do Sur dende o 17 de maio de 1951 ata o 6 de xullo de 1952.

## Véxase tamén 
### Ligazóns externas 
* Kim Seongsu Memorial museo
Lorenzo Fernández

**Lorenzo Fernández**, coñecido como **El Gallego**, nado en Redondela o 20 de maio de 1900 e finado en Montevideo o 16 de novembro de 1973, foi un futbolista galego-uruguaio que xogaba na demarcación de dianteiro centro. Foi internacional coa selección uruguaia e campión do mundo en 1930.

## Traxectoria 
De novo emigrou a Suramérica, vivindo no Uruguai e na Arxentina. Durante a súa carreira futbolística xogou con Club Atlético Capurro, River Plate FC, Atlético Wanderers e Peñarol.

Tamén xogou coa selección de fútbol do Uruguai, coa que anotou 4 goles, proclamándose campión do Mundial de Fútbol Uruguai 1930, medalla de ouro nos Xogos Olímpicos de 1928 en Ámsterdam e Campión de América en 1926 e 1935. Na selección uruguaia compartiría equipo co tamén natural de Redondela José Pedro Cea.

Foi adestrador do CA Peñarol entre 1941 e 1942.

Participou convidado na Xira por Europa do Nacional de Montevideo no ano 1925, aínda que nunca pertenceu oficialmente a este club.

## Palmarés 
### Clubs 
* **Primeira División do Uruguai (5)**: 1928, 1929, 1932, 1933, 1935.
* **Federación Uruguaia (1)**: 1923.
* **"La Tribuna Popular" Trophy (1)**: 1932
* **José Piendibene Cup (1)**: 1929
* **Mirurgia Cup (1)**: 1928
* **Ricardo Pittaluga Cup (1)**: 1928
* **Copa Aldao (1)**: 1928

### Selección Uruguaia 
* **Mundial de Fútbol (1)**: 1930.
***Copa América (2)**: 1926, 1935.
* **Medalla de Ouro nos Xogos Olímpicos (1)**: 1928
* **Copa Newton (2)**: 1929 e 1930.
* **Copa Lipton (2)**: 1927 e 1929.

## Notas 
## Véxase tamén 
### Ligazóns externas 
* Final nos Xogos Olímpicos 
* Ficha da súa participación na Copa do Mundo 
* Participacións ca Selección
* Ficha da Copa do Mundo de 1930
* ficha da Copa América de 1926
Delta IV

O **Delta IV** (Delta 9000 segundo a numeración clásica dos foguetes Delta e Delta 3000 segundo a nova numeración) é o nome dunha subfamilia de foguetes espaciais dos estadounidense en servizo desde 2002.

## Características 
O Delta IV foi o primeiro foguete completamente crioxénico ó usar hidróxeno e oxíxeno líquidos en tódalas súas etapas. É o foguete usado pola USAF para poñer a maior parte dos seus satélites en órbita.

As diferentes versións dos Delta IV usan un elemento común denominado precisamente *Common Booster Core* (que pode traducirse como *acelerador central común*), que funciona como primeira etapa usado en número dun ou de tres, segundo a versión de Delta IV. O CBC usa un motor RS-68 ou RS-68A de novo deseño que, cos seus arredor de 3 MN de pulo é o motor crioxénico máis potente da historia.

A etapa superior pode ser unha de dúas variantes cun motor RL-10B-2, de 4 ou 5 metros de diámetro e o CBC pode usar 2 ou 4 foguetes aceleradores GEM-60 de propelente sólido como axuda na engalaxe.

O método de numeración usado polos Delta IV é a seguinte:

* O primeiro número indica a configuración básica e sempre é un 4 para os Delta IV.
* O segundo indica o número de foguetes aceleradores GEM-60 usados (0, 2, ou 4).
* O terceiro número indica o tipo de segunda etapa, denominada xenericamente DCSS (*Delta Cryogenic Second Stage*): de 4 ou 5 metros de diámetro.
* O cuarto díxito indica o tipo de terceira etapa: 0 para cando non se usa terceira etapa, 3 para unha Star 37D, 4 para unha Star 37E, 5 para unha Star 48B e 6 para unha Star 37FM.

Adicionalmente poden levar unha letra: H para as versións pesadas (H de *heavy*) ou M para as de capacidade media (M de *medium*). Outra maneira é referirse ós Delta IV poñendo unha das letras indicando si é medio ou pesado e entre paréntese dúas cifras, a primeira referíndose ó diámetro da segunda etapa e a segunda ó número de aceleradores sólidos.

Inicialmente planeouse unha versión lixeira do Delta IV, que tería levado a letra adicional S (de *small*), pero foi finalmente cancelado.

## Versións 
## Cargas 
## Historial de lanzamentos 
## Notas 
## Véxase tamén 
### Outros artigos 
* Delta
* Delta A
* Delta B
* Delta C
* Delta D
* Delta E
* Delta F
* Delta G
* Delta J
* Delta K
* Delta L
* Delta M
* Delta N
* Delta P
* Delta 0100
* Delta 1000
* Delta 2000
* Delta 3000
* Delta 4000
* Delta 5000
* Delta II
* Delta III

### Ligazóns externas 
* Delta IV User's Guide
Rickettsiales

A orde ***Rickettsiales***, que comprende as rickettsias, é unha pequena orde de proteobacterias. A maioría das especies descritas deste grupo só poden vivir como endosimbiontes doutras células. Algunhas especies son patóxenos importantes, como *Rickettsia*, que causa diversas enfermidades nos humanos. Son importantes tamén porque os estudos xenéticos realizados apoian a teoría endosimbiótica, que di que as mitocondrias e outros orgánulos relacionados (hidroxenosoma, mitosoma) se orixinaron a partir de membros deste grupo bacteriano. Algúns tamén especularon que os virus se puideron desenvolver a partir de organismos como estes, aínda que as probas non son suficientes.

As *Rickettsiales* son un dos grupos de proteobacterias máis enigmático, debido principalmente ás dificultades para cultivalos e estudalos. Inicialmente o grupo incluía todas as bacterias endosimbiontes obrigadas. Porén, varias especies foron pasadas a outros grupos, como *Coxiella burnetii*, causante da febre Q. En mostras tomadas en ecosistemas acuáticos detectáronse a presenza de varios xenes que pertencen a este grupo, o que indica que debe de haber un certo número de especies de *Rickettsiales* planctónicas de vida libre. Entre estas está a chamada SAR11, que posteriormente foi cultivada e recibiu o nome de *Pelagibacter ubique*, que se considera que é unha das bacterias máis comúns do mundo.

A composición exacta e clasificación do grupo está lonxe de ser ben establecida. Xeralmente admítense as familias *Rickettsiaceae* e *Anaplasmataceae*.

## Filoxenia 
A seguinte filoxenia das *Rickettsiales* foi elaborada por Williams et al (2007) .

## Notas 

## Véxase tamén 
### Outros artigos 
* Rickettsia
* Taxonomía bacteriana
Bert Patenaude

**Bert Patenaude**, nado o 4 de novembro de 1909 en Fall River (Massachusetts) e finado o 4 de novembro de 1974 foi un futbolista estadounidense que xogaba na demarcación de dianteiro centro.

## Traxectoria 
Comezou a xogar profesionalmente no J & P Coats, pasando despois polo Fall River e o Yankees antes de rematar a súa carreira no NY Giants.

Tamén xogou coa Selección de fútbol do seu país, disputando o Mundial de Fútbol Uruguai 1930, no que aínda que non está claro é considerado o primeiro xogador en marcar un hat-trik na Copa do Mundo, adiantando por días ao arxentino Guillermo Stábile e ao galego José Pedro Cea.

## Véxase tamén 
### Ligazóns externas 
* Informe da FIFA sobre o primeiro Hattrick na Copa do Mundo
* Ficha do xogador
Robinson Crusoe (filme de 1997)

***Robinson Crusoe*** é un filme estadounidense dirixido por Rod Hardy e George T. Miller que se estreou en 1997. Baséase na novela de Daniel Defoe *Robinson Crusoe*.

## Sinopse 
O inglés Robinson Crusoe, o único supervivente dun naufraxio, vai parar a unha illa deserta, onde terá que enfrontarse coa natureza e a soidade, e tamén cunha tribo de caníbales, ós cales arrebata un nativo ó que bautiza como Venres. O nativo pertence a unha tribo da que foi expulsado, polo que decide quedar a vivir con Crusoe.

## Personaxes 
* Pierce Brosnan como Robinson Crusoe
* William Takaku como Venres
* Polly Walker como Mary McGregor
* Ian Hart como Daniel Defoe
* James Frain como Robert
* Damian Lewis como Patrick Connor
* Martin Grace como Mrs. Crusoe

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
The Core

***The Core*** é un filme estadounidense dirixido por Jon Amiel que se estreou no 2003.

## Sinopse 
Logo dunha serie de estraños acontecementos ó longo do planeta, descóbrese que, por razóns descoñecidas, o corazón do planeta Terra detivo o seu movemento xiratorio, o que causará en poucos meses un tremendo desastre natural, eliminando a vida do planeta. Para buscar unha solución a esta catástrofe, o goberno e o estamento militar estadounidense piden axuda ó xeofísico que descubriu que estaba pasando, o Doutor Josh Keyes (Aaron Eckhart), e a un grupo cos mellores científicos mundiais. Deberán viaxar ó centro da Terra nun vehículo subterráneo ó mando do comandante Robert Iverson (Bruce Greenwood) e Rebecca “Beck” Childs (Hilary Swank). A súa perigosa misión será a de detonar un dispositivo nuclear que intente reactivar o núcleo e así salvar o mundo enteiro dunha destrución segura.

## Personaxes 
* Aaron Eckhart como Dr. Joshua "Josh" Keyes
* Hilary Swank como Rebecca "Beck" Childs
* Delroy Lindo como Dr. Edward "Braz" Brazzelton
* Stanley Tucci como Dr. Conrad Zimsky
* Tchéky Karyo como Dr. Serge Leveque
* Bruce Greenwood como Comandante Robert "Bob" Iverson
* DJ Qualls como Theodore Donald "Rat" Finch
* Alfre Woodard como Dr. Talma "Stick" Stickley
* Richard Jenkins como Tenente Xeneral Thomas Purcell

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
.gp

**.gp** é o Dominio de nivel superior xeográfico (ccTLD) para Guadalupe, en Francia.

## Véxase tamén 
### Ligazóns externas 
*Sitio oficial de rexistros de nomes de dominio .gp
William Takaku

**William Takaku**, finado o 3 de xaneiro de 2011, foi un actor papúa de cinema, televisión e teatro. Tamén foi guionista e director de teatro.

## Traxectoria 
Foi durante un tempo director do National Theatre Company de Papúa-Nova Guinea.

Ademais, co-escribiu xunto con Albert Toro, e dirixiu a miniserie de televisión *Warriors in Transit* (1992). Takaku tamén dirixiu o grupo de Teatro Provincial de Milne Bay.

Como actor, protagonizou xunto con Pierce Brosnan o filme *Robinson Crusoe* (1997), interpretando o personaxe de Venres. Tamén interpretou a Magnus na miniserie de televisión *The Violent Earth* (1998).

## Notas 
## Véxase tamén 
### Ligazóns externas 
* Ficha na IMDb 
* A tribute to William Takaku, by Peter Trist, malumnalu.blogspot.de
Bases históricas do rei Artur

[miniatura|330px| Britania en 500, despois da vitoria do [Rei Artur (probabelmente o romano-británico Ambrosio Aureliano) sobre os bárbaros anglosaxóns na Batalla de Monte Badon.]]
As **Bases históricas do rei Artur** son unha fonte de considerábel debate entre os historiadores. A primeira mención datábel do Rei Artur nun contexto histórico provén dun texto latino do século IX (máis de trescentos anos despois da súa vida que se supón entre os séculos V e VI durante a Britania posromana). Nese texto dise que comezou loitando como un soldado xunto ós reis britanos en contra dos invasores saxóns. Máis tarde, os textos comezan a consideralo como un rei lendario dos britanos.

Porén, o Rei Artur das lendas da Materia de Bretaña, personaxe que se desenvolveu a partir do século XII, xa se separa moito da posibilidade de ser un personaxe histórico e non hai consenso no tocante á súa identidade.

## Véxase tamén 
### Outros artigos 
* Rei Artur

### Ligazóns externas 
* P.J.C. Field, "The Historical Arthur: a Bibliography" 
* Thomas Green, "The Historicity and Historicisation of Arthur"
* Janos Makkay, "The Sarmatian Connection"
* Victor H. Mair, Review of "From Scythia to Camelot"
Rosa Pons i Fábregas

**Rosa Pons i Fábregas**, nada en Barcelona o 17 de marzo de 1902 e finada en Parada de Sil en 1988, foi unha mestra e pedagoga catalá residente en Galicia.

## Traxectoria 
Destinada a Parada de Sil en 1925 como castigo da ditadura de Primo de Rivera polo seu catalanismo, acabou instalándose alí, casando en 1927 e tendo fillos. Alí puxo en práctica a pedagoxía da Escola Nova.

En 1932 e 1933 organizou as Misións Pedagóxicas, xunto co mestre Alfonso García Rojo. Xuntaron as dúas escolas, para tentar a graduación e a coeducación, como vantaxes pedagóxicas.

En xuño de 1933 decidiu trasladarse a Barcelona, no Ramón Llull, primeiro, e no Isaac Albéniz, máis tarde, onde chegou a xubilarse como directora. Consérvanse uns cadernos de aulas, escritos en catalán polo seu alumnado durante os anos 1934 e 1936.

Durante o franquismo traballou aqueles aspectos que o réxime non acada a ver como perigosos: o teatro.

Unha vez xubilada en 1967, regresou a Parada de Sil e fixo traballo comunitario. Xuntou a veciñanza para a preservación das festas e tradicións populares a través do Teleclube.
## Recoñecementos 
En 2009 recibiu unha homenaxe do Concello de Parada de Sil, que lle deu o seu nome a unha praza e promoveuse a edición dunha biografía.

## Notas 
## Véxase tamén 
### Bibliografía 
* 

### Ligazóns externas
Rhizobiales

A orde ***Rhizobiales*** é unha orde de alfaproteobacterias. Os rizobios, son as *Rhizobiales* máis importantes. Realizan a fixación do nitróxeno e viven en simbiose nas raíces das plantas, e están distribuídos en varias familias da orde. As *Bradyrhizobiaceae*, *Hyphomicrobiaceae*, *Phyllobacteriaceae*, e *Rhizobiaceae* son catro familias que conteñen polo menos seis xéneros de bacterias fixadoras do nitróxeno, que forman nódulos nas raíces das plantas leguminosas. Exemplos son o xénero *Bradyrhizobium* e *Rhizobium*.

Algunhas especies de *Methylocystaceae* teñen un metabolismo metanótrofo, xa que usan metanol (CH3OH) ou metano (CH4) como única fonte de enerxía e carbono.

Outros xéneros importantes son *Bartonella* (patóxeno) e *Agrobacterium* (usado en enxeñaría xenética para introducir xenes en plantas que se queren converter en transxénicas).

## Filoxenia 
No cladograma móstrase a taxonomía aceptada actualmente baseada na LSPN (*List of Prokaryotic names with Standing in Nomenclature*)  e nos datos do NCBI (*National Center for Biotechnology Information*) 
e a filoxenia está baseada en secuencias de todo o xenoma 

{{Clade
|1={{clade
  |1=
  |2=*Sphingomonas* Yabuuchi *et al*. 1990 *emenda*. Yabuuchi *et al*. 1999 "grupo externo" (*outgroup*)
   }}
}}

## Notas 
## Véxase tamén 
### Bibliografía 
* Kuykendall, L. D. e Dazzo, F.B. 2005. *Allorhizobium*. In Brenner, Krieg, Staley e Garrity (Editors), ''The Alpha-, Beta-, Delta- and Epsilonproteobacteria, The Proteobacteria, Part C, Bergey's Manual of Systematic Bacteriology*, 2nd. Ed., Vol. 2, Springer, Nova York, NY, pp.&nbsp;345–346.
* Kuykendall, L. D. 2005 Genus *Azorhizobium*. In Brenner, Krieg, Staley e Garrity (Editors), *The Alpha-, Beta-, Delta- and Epsilonproteobacteria, The Proteobacteria, Part C, Bergey’s Manual of Systematic Bacteriology*, 2nd. Ed.,Vol. 2, Springer, Nova York, NY, pp.&nbsp;505–506.
* Kuykendall, L.D. 2005. Genus *Bradyrhizobium*, family Bradyrhizobiaceae. In: *Bergey's Manual of Systematic Bacteriology*, 2nd Edition, 2nd Volume. George Garrity, (Ed.) Springer–Verlag, Nova York, NY, pp.&nbsp;438–443.
* Chen, W. X., E.T. Wang, e L.D. Kuykendall. 2005. Genus *Mesorhizobium*, Family Photobacteriaceae. In: *Bergey's Manual of Systematic Bacteriology*, 2nd Edition, 2nd Volume. George Garrity, (Ed.) Springer–Verlag, Nova York, NY, pp.&nbsp;403–408., 
* Kuykendall, L.D., J.M. Young, E. Martínez-Romero, A. Kerr, e H. Sawada. 2005. Genus *Rhizobium*, a highly divergent genus in a revised family, the Rhizobiaceae. In: *Bergey's Manual of Systematic Bacteriology'', 2nd Edition, 2nd Volume. George Garrity, (Ed.) Springer–Verlag, Nova York, NY, pp.&nbsp;324–340.

### Outros artigos 
* Rhizobium
Hilary Swank

**Hilary Ann Swank**, nada o 30 de xullo de 1974 en Lincoln, Nebraska, é unha actriz e produtora estadounidense. Gañou o Oscar á mellor actriz dúas veces, a primeira interpretando a Brandon Teena en ''Boys Don't Cry* (1999) e a segunda na pel da boxeadora Maggie Fitzgerald en *Million Dollar Baby'' (2004).

## Filmografía 
## Premios 
## Véxase tamén
Aquarium de Barcelona

O **Aquarium de Barcelona** (en catalán: *Aquàrium*) é un centro mariño lúdico e educativo situado no Port Vell da cidade de Barcelona, en Cataluña. Foi inaugurado 8 de setembro de 1995.

O complexo dispón de 35 acuarios diferentes que conteñen uns 11.000 animais pertencentes a 450 especies distintas. Dispón dun túnel submarino de 80 metros con máis de 100 persoas traballando nel. Tamén dispón de exposicións, cafetería, tenda, auditorio e outros servizos. Pertence ao Grupo Aspro.

## Galería 

Ficheiro:Queen Angelfish 14-05-2009 15-24-48.JPG
Ficheiro:Zwartpuntrifhaai 14-05-2009 15-19-28.JPG
Ficheiro:Klompvis 14-05-2009 15-39-20.JPG

## Véxase tamén 
### Ligazóns externas 
* Sitio web oficial
Nílson Esídio

**Nílson Esídio**, nado o 19 de novembro de 1965 en Santa Rita (Estado de São Paulo), é un exfutbolista brasileiro que xogaba na demarcación de dianteiro centro.

## Traxectoria 
Comezou xogando no Sestao Zinho da Segunda División Brasileira como centrocampista, ata que aos 20 anos o adestrador o probou na dianteira, onde xogaría durante o resto da súa vida profesional.

Xogou dous anos no XV Jaú de São Paulo e no ano 1988 fichou polo Internacional de Porto Alegre. A súa capacidade goleadora levouno a unha curta aventura en Europa. Chega ao Celta de Vigo na tempada 1989-90 para suplir a baixa de Amarildo, cometido no que non tivo éxito e tras un ano volveu a Brasil para gañar o campionato paulista co Gremio.

Foi pichichi cos seus seguintes equipos, Portuguesa, Corinthians, Flamengo e Fluminense, e internacional en seis ocasións.

Na liga española ademais de no Celta, xogaría no Albacete na 1993-94 e no Real Valladolid o ano seguinte, cun total de 59 encontros disputados e 16 goles.

Tralo seu mal paso por Valladolid, onde pretendía destacar para ir ao Mundial de Fútbol Estados Unidos 1994 coa selección de fútbol do Brasil, marchou a México para xogar no Tigres e máis tarde ao Perú para militar nas filas do Sporting Cristal.

Anos despois volveu ao Brasil para xogar en varios equipos, acabando a súa carreira no modesto Atlético Socarabana de São Paulo.

## Equipos
Monty Python and the Holy Grail

***Monty Python and the Holy Grail*** é un filme británico dirixido por Terry Gilliam e Terry Jones que se estreou en 1975.

## Sinopse 
Segundo filme dos Monty Python, no que abordan a historia do lendario rei Artur e dos seus cabaleiros que van na busca do Santo Graal.

## Personaxes 
## Véxase tamén 
### Outros artigos 
* Listaxe de filmes baseados na lenda artúrica

### Ligazóns externas 
* Ficha na IMDb 
* Ficha en Filmaffinity
Alberto Mouriño Castro

**Alberto Mouriño Castro**, nado en Lugo en 1984, é un escritor galego coñecido como **Mou de Lugo**.

## Traxectoria 
É diplomado en Ciencias Empresariais e Técnico Superior de Sistemas Informáticos. Actualmente vive na Coruña.

Comezou a escribir durante a súa adolescencia. É membro do Club de Poesía Diversos e do grupo musical Fresquiños.

## Obras 
* *Soños e asfalto*, 2006.
* *As flores da rúa*, 2008.
* *Os camiños do vento*, 2009.
* *Amigos para siempre*, 2010.
* *¿Quen nos move?*, 2010.

## Véxase tamén 
### Ligazóns externas 
* Blog do autor
* A Poexira
* Quen nos move?
Open Range

***Open Range*** é un filme estadounidense dirixido e protagonizado por Kevin Costner que se estreou no 2003. Estreouse en galego na TVG o 27 de decembro de 2009.

## Sinopse 
Intentando fuxir do seu pasado, Charley Waite, Boss Spearman "Button" e Mose Harrison conducen gando polas grandes praderías. Os seus ideais son a xustiza e a lealdade, e procuran por tódolos medios evitar a violencia. Pero a súa visita a Harmonville, unha cidade fronteiriza dominada por un poderoso e despótico rancheiro a cuxo servizo traballa o corrupto shériff local, cambiará as súas vidas e obrigaraos a empregar as armas nunha desigual batalla.

## Personaxes 
* Robert Duvall como Bluebonnet "Boss" Spearman
* Kevin Costner como Charles Travis "Charley" Postlewaite
* Annette Bening como Susan "Sue" Barlow
* Michael Gambon como Denton Baxter
* Michael Jeter como Percy
* Diego Luna como Button
* James Russo como Marshal Poole 
* Abraham Benrubi como Mose Harris
* Dean McDermott como Doc Barlow
* Kim Coates como Butler 
* Herb Kohler como Home do café
* Peter MacNeill como Mack
* Cliff Saunders como Ralph
* Patricia Stutz como Muller de Ralph
* Julian Richings como Wylie
* Ian Tracey como Tom
* Rod Wilson como Gus

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo